OpenLLM-France/wikimedia huggingface dataset:
# Bilbao Arena

El Bilbao Arena o Palau d'Esports de Bilbao, és un recinte esportiu situat en el barri de Miribilla de Bilbao (Biscaia).
El palau té una pista central amb una capacitat de 10.014 espectadors, escenari en el qual l'equip de basquet Bilbao Basket disputa els seus partits com a local. La pista pot acollir tot tipus d'espectacles. Les instal·lacions del palau es completen amb piscines i gimnasos per a ús dels veïns de Miribilla. L'edifici va ser guardonat per "Arch Daily" com a l'edifici esportiu de l'any 2011.

## Vegeu també

* Bizkaia Arena

## Referències

* ↑ «Inaugurado el moderno 'Bilbao Arena', cancha de Bilbao Basket y polideportivo municipal para Miribilla». Arxivat de l'original el 2012-03-13. [Consulta: 10 juny 2013].
* ↑ Arch Daily "Building of the year"

## Enllaços externs

* Palau d'esports Bilbao Arena
# Fritz Fischer (metge SS)

Fritz Fischer (Tegel, 1912 - Ingelheim am Rhein, 2003) fou un metge nazi condemnat al judici dels metges per la seva participació en experiments mèdics amb les presoneres del camp de concentració de Ravensbrück. Pertanyent a les SS amb el rang de Sturmbannführer, va formar part de la 1a Divisió Leibstandarte SS Adolf Hitler i de la Schutzstaffel, però després d'una ferida va ser destinat al camp, on serví com a ajudant de Karl Gebhardt. Per la marxa del conflicte, va haver de reincorporar-se al front, en el qual perdé un braç. Llavors va ser enviat novament a la infermeria del camp per seguir amb els experiments mèdics. Fou capturat després de la fi de la Segona Guerra Mundial i jutjat a Nuremberg.
El seu objectiu declarat era investigar sobre la sulfanilamida. Causaven ferides intencionades a persones condemnades a mort o seleccionades pels guardians per a rebre un càstig i els administraven diferents tractaments, analgèsics o per agreujar el dolor, per comprovar l'efectivitat de diferents fàrmacs per atendre els ferits en combat. S'estudiava a més a més els processos de degeneració de les infeccions provocades per bacteris injectats dins de les ferides (usualment talls profunds que s'aïllaven de l'exterior per veure com progressaven). Posteriorment, per dotar de més realisme a les ferides, que simulaven impactes de bala, es van tallar artificialment teixits corporals per induir ferides variades. Es va analitzar l'evolució de la gangrena en aquestes noves ferides.
Posteriorment, Fischer va participar en experiments de trasplantaments d'ossos i teixit muscular entre pacients. Al judici va al·legar que s'havia negat en una primera ocasió a dur a terme aquestes operacions però que va acabar obeint les ordres de Gebhardt, el seu superior. Les operacions tenien com a objectiu estudiar la regeneració en trasplantaments i el rebuig o acceptació, amb la idea de reconstruir els membres amputats en combat. Atesa la seva lesió, Fischer estava personalment interessat en les innovacions en empelts i en procediments quirúrgics de reconstrucció.
Per aquestes accions, va ser condemnat a cadena perpètua per crims de guerra, genocidi i crim contra la humanitat, una pena que més endavant va ser reduïda a quinze anys de presó. Va ser presa en consideració la cadena de comandament en aquesta revisió. En 1954, tanmateix, va ser alliberat totalment i va reintegrar-se a la pràctica mèdica per a una companyia farmacèutica, Boehringer Ingelheim, on va actuar com a investigador fins a la seva jubilació. En aquest període es va casar i va tenir tres fills.

## Referències

* ↑ F. Klier: Die Kaninchen von Ravensbrück. Medizinische Versuche an Frauen in der NS-Zeit; Droemer Verlag, München 1994, ISBN 3-426-77162-4
* ↑ «Affidavit of Fritz Ernst Fischer». Arxivat de l'original el 2012-08-05. [Consulta: 1r març 2016].
# Resolució 1434 del Consell de Seguretat de les Nacions Unides

La Resolució 1434 del Consell de Seguretat de les Nacions Unides, adoptada per unanimitat el 6 de setembre de 2002 després de reafirmar totes les resolucions del Consell de Seguretat de les Nacions Unides sobre la situació entre Eritrea i Etiòpia, en particular Resolució 1430 (2002), el Consell va ampliar el mandat de la Missió de les Nacions Unides a Etiòpia i a Eritrea (UNMEE) fins al 15 de març de 2003.
El Consell de Seguretat va reafirmar el seu suport al procés de pau entre els dos països i el paper que juga la UNMEE en facilitar la implementació de l'Acord d'Alger de 2000 i la decisió de la Comissió Fronterera sobre la frontera recíproca. Va donar la benvinguda a les declaracions d'Etiòpia i Eritrea per aplicar plenament els seus compromisos, inclòs l'alliberament de presoners de guerra, però expressaven preocupació per l'assetjament i el segrest transfronterers de civils.
La resolució va ampliar el mandat de la MINUEE a l'actual nivell de tropes de 4.200 d'acord amb la Resolució 1320 (2000). Se supervisaran els progressos realitzats per les parts en la implementació dels seus acords i el Consell revisarà les implicacions de les transferències territorials durant la demarcació de les fronteres per la MINUEE.

## Vegeu també

* Badme
* Guerra entre Etiòpia i Eritrea
* Llista de resolucions del Consell de Seguretat de les Nacions Unides 1401 a la 1500 (2002 – 2003)

## Referències

* ↑ «Security Council extends mandate of UN mission in Ethiopia and Eritrea for six months». United Nations, 06-09-2002.
* ↑ «Security Council extends UN mission in Ethiopia and Eritrea for six months». United Nations News Centre, 06-09-2002.
* ↑ United Nations. Index to Proceedings of the Security Council. 57th. United Nations Publications, 2003, p. 39. ISBN 978-92-1-100916-3.

## Enllaços externs

* PDF Text de la Resolució a UN.org
# La Tuta (Herba-savina)

La Tuta és una cavitat del terme de Conca de Dalt, al Pallars Jussà, dins de l'antic terme d'Hortoneda de la Conca, en territori de l'antic poble d'Herba-savina.
Està situada a la paret de la Serra de Pessonada al nord-oest d'Herba-savina, a prop i a llevant del Forat Negre, al nord de l'Espluga del Canalot i a ponent de l'Espluga del Josep.

## Enllaços externs

* Institut Cartogràfic de Catalunya; cal fer dos passos d'aproximació
# Jerrold Freedman

Jerrold Freedman (Filadèlfia, Pennsilvània, 29 d’octubre de 1941) és un director, guionista i productor de cinema i televisió estatunidenc.

## Filmografia
### com a director
#### Televisió

* 1971 : Harpy
* 1973 : The Chill Factor
* 1973 : Blood Sport
* 1974 : The Last Angry Man
* 1978 : Lawman Without a Gun
* 1979 : Some Kind of Miracle
* 1979 : The Streets of L.A.
* 1980 : The Boy Who Drank Too Much|
* 1982 : Victims
* 1983 : Legs
* 1984 : The Seduction of Gina
* 1984 : Best Kept Secrets
* 1985 : Seduced (Seduced)
* 1985 : Alfred Hitchcock Presents
* 1986 : La Dernière cavale
* 1987 : Family Sins
* 1988 : Unholy Matrimony
* 1989 : The Comeback
* 1989 : Night Walk
* 1990 : Good Night, Sweet Wife: A Murder in Boston
* 1992 : Condition: Critical (')
* 1993 : X-Files (episodi Ghost in the Machine (The X-Files))
* 1995 : The O.J. Simpson Story

#### Cinema

* 1972 : Kansas City Bomber
* 1980 : Borderline
* 1986 : Native Son

### com a guionista
#### Televisió

* 1970 : The Psychiatrist: God Bless the Children
* 1973 : Kojak
* 1973 : Blood Sport
* 1978 : Betrayal
* 1983 : Legs

#### Cinema

* 1980 : Borderline

### com a productor
#### Televisió

* 1968 : Columbo : Prescription: Murder
* 1968 : Istanbul Express
* 1969 : Trial Run
* 1974 : The Last Angry Man
* 1976 : Perilous Voyage

## Referències

* ↑ Jerrold Freedman a tvguide.com
* ↑ Jerrold Freedman al web dels Emmys
# Mas de l'Ardit

El Mas de l'Ardit és un mas situat al municipi de Granyena de Segarra a la comarca de la Segarra.

## Referències

* ↑ «Mas de l'Ardit». Gran Enciclopèdia Catalana. Barcelona: Grup Enciclopèdia Catalana.
# Mette Frederiksen

Mette Frederiksen (Aalborg, Dinamarca, 19 de novembre de 1977) és una política danesa. Afiliada al Partit Socialdemòcrata, és membre del Folketing, el parlament de Dinamarca, d'ençà l'any 2001. També va formar part del govern de Helle Thorning-Schmidt com a Ministra de Treball a partir del 2011 i fins al 2014. Posteriorment va ser Ministra de Justícia de 2014 a 2015. El 28 de juny de 2015 va succeir a Thorning-Schmidt com a dirigent del Partit Socialdemòcrata.
Després de les eleccions parlamentàries del 5 de juny del 2019, durant les quals el "bloc vermell" de l'oposició d'esquerra va guanyar la majoria absoluta amb 94 escons de 179, es va veure missionada per la Reina Margrethe II per a portar les negociacions i formar un nou govern.

## Biografia

Mette Frederiksen va néixer el 1977 a Aalborg, filla de Flemming Frederiksen, un tipògraf de la ciutat i d'Anette Frederiksen, una pedagoga. Després d'anar al Aalborghus Gymnasium estudià administració i ciències socials a la Universitat d'Aalborg. Va obtenir el seu títol el 2000 i començà aleshores a treballar com a consultora per a LO, la confederació sindical danesa (en danès: Landsorganisationen i Danmark).
Mette Frederiksen es va implicar molt jove en política. Es va afiliar a les Joventuts Socialistes daneses quan tenia 15 anys. Amb només 24 anys, va ser elegida com a membre del parlament danès per al Comtat de Copenhagen durant les eleccions generals del 20 de novembre de 2001. Arran de la seva elecció, el seu partit la va triar com a portaveu de cultura, mitjans de comunicació i igualtat de gènere.
Arran de la desfeta del partit a les eleccions legislatives del 2015 que va significar la renúncia de Helle Thorning-Schmidt, esdevingué presidenta dels Socialdemòcrates.

### Primera ministra

El 2019, abans les eleccions legislatives, tot i tenir una política marcadament d'esquerra en l'àmbit social, va anunciar que se seguiria un control estricte de la immigració ja aplicat pel govern de Lars Løkke Rasmussen.
A conseqüència de la victòria del bloc de les esquerres a les eleccions del juny de 2019, va ser elegida com la primera ministra de Dinamarca el 27 de juny. És la primera ministre d'un govern socialdemòcrata i de minoria però amb suport de tres altres partits del bloc esquerra de Folketinget, després de 20 dies de negociacions entre els partits.
Frederiksen és la primera ministra més jove de la història danesa. El seu govern té una edat mitjana de 42 anys, només un any més que l'edat del seu cap de govern.

## Referències

* ↑ Holst, Helene Kristine; Todorovic, Zoran. «Mette Frederiksen danner regering: Her er de nye ministre» (en danès), 27-06-2019. [Consulta: 27 juny 2019].
* ↑ «Mette Frederiksen bliver Danmarks næste statsminister» (en danès). dr.dk, 26-06-2019. [Consulta: 27 juny 2019].
* ↑ «Her er hun så: Danmarks hidtil yngste statsminister» (en danès), 26-06-2019. [Consulta: 27 juny 2019].
* ↑ Domino, Søren. «Ny regering er »bemærkelsesværdig ung«: Ni ministre under 40 år» (en danès). berlingske.dk, 27-06-2019. [Consulta: 27 juny 2019].
# Ale Bagu

L'Ale Bagu, també anomenat Alebbagu, Amayloti o Ummuna és un estratovolcà que es troba al sud-est del volcà Erta Ale, a la regió Àfar, Etiòpia.
Amb 1.031 metres d'altitud, és el volcà més alt dels que es troben a prop de l'Erta Ale. Al seu cim hi ha un cràter de 750 metres de longitud que conté un petit con de traquita. Es desconeix quan va tenir lloc la seva darrera erupció.

## Referències

* 1 2 «Global Volcanism Program | Ale Bagu» (en anglès). [Consulta: 30 novembre 2020].
# Tompkins Square Park

El Tompkins Square Park és un gran parc de 4 hectàrees de l'East Side de Manhattan a New York, situat a l'est de l'East Village al cor d'Alphabet City del qual n'és el veritable pulmó i símbol identitari.

## Història

Dissenyat cap a 1850, i esdevingut parc públic cap a 1870, deu el seu nom a l'antic governador de New York, Daniel D. Tompkins, vicepresident dels Estats Units sota la presidència de James Monroe. Ha estat el cèlebre lloc d'aixecaments socials el 13 de gener de 1874 degut a l'atur i la pobresa. És considerat igualment com la guarderia de la discussió contra la Guerra del Vietnam als anys 1960, degut a la població jove i hippy de l'East Village. Als anys 1980, Tompkins Square Park ha esdevingut per als novaiorquesos sinònim de misèria social i d'inseguretat, amb una població important de rodamons, toxicòmans i l'existència de tràfics de tota mena. L'agost de 1988, en resposta a una decisió de la policia d'evacuar el parc la població de sense-sostres, i d'instaurar un toc de queda, van esclatar nous aldarulls violents la nit del 6 al 7 d'agost. Van ser difícilment reprimits per la policia.
Amb el canvi de població als anys 1990, el barri en el seu conjunt s'ha modificat profundament. Una nova població jove, artistes, o de famílies de les classes mitjanes s'han instal·lat a l'East Village. El parc ha tornat des d'aleshores a ser un indret del tot tranquil i completament segur a tota hora, on es barregen diferents classes socials i ètniques en tota harmonia.

## Activitats

* El parc és cèlebre a New York pels seus faigs majestuosos, i els seus espais reservats als gossos.
* Tots els cap de setmana s'hi desenvolupen nombroses activitats de barris (petits concerts improvisats, espectacles, démo de skate i roller...)
* El parc, al llarg de l'Avinguda A és l'emplaçament d'un petit mercat biològic tots els dissabtes.
* Tots els anys a l'estiu té lloc al parc el Charlie Parker Jazz Festival.
* El parc és un lloc important per a una comunitat Hare Krishna.
# Resolució 1438 del Consell de Seguretat de les Nacions Unides

La Resolució 1438 del Consell de Seguretat de les Nacions Unides fou adoptada per unanimitat el 14 d'octubre de 2002. Després de reafirmar la resolució 1373 (2001), va condemnar els atacs amb bombes a Bali, Indonèsia, el 12 d'octubre de 2002.
El Consell de Seguretat va reafirmar la necessitat de combatre les amenaces a la pau i la seguretat internacionals causades per actes terroristes. Va condemnar els atacs a Bali que van causar ferits i la pèrdua de moltes vides, així com els actes terroristes duts a terme en altres països. El Consell va expressar la seva simpatia i condolences a les famílies de les víctimes i al govern i al poble d'Indonèsia.
La resolució insta tots els estats a cooperar i proporcionar assistència a les autoritats d'Indonèsia per portar els responsables a la justícia d'acord amb les seves obligacions en virtut de la Resolució 1373. Finalment, el Consell va concloure expressant la seva determinació per combatre totes les formes de terrorisme.

## Referències

* ↑ «Security Council condemns bomb attacks in Bali, Indonesia; regards acts as threat to international peace». United Nations, 14-10-2002.
* ↑ Nesi, Giuseppe. International cooperation in counter-terrorism: the United Nations and regional organizations in the fight against terrorism. Ashgate Publishing, Ltd, 2006, p. 96. ISBN 978-0-7546-4755-3.
* ↑ «Security Council condemns Bali attack as threat to international peace». United Nations News Centre, 14-10-2002.
* ↑ Associated Press «UN Security Council condemns Bali bombings». The Malaysia Star, 15-10-2002.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Atemptat de Bali de 2002

## Enllaços externs

* PDF Text de la Resolució a UN.org
# Lake City

«Lake City» té aquests significats:
* Lake City (Carolina del Sud)
* Lake City (Colorado)
* Lake City (Dakota del Sud)
* Lake City (Florida)
* Lake City (Geòrgia)
* Lake City (Iowa)
* Lake City (Minnesota)
* Lake City (Tennessee)
# Cetopsidium minutum

Cetopsidium minutum és una espècie de peix de la família dels cetòpsids i de l'ordre dels siluriformes.

## Morfologia

* Els mascles poden assolir 4,9 cm de longitud total.
* Nombre de vèrtebres: 39-40.

## Hàbitat

És un peix d'aigua dolça i de clima tropical.

## Distribució geogràfica

Es troba al nord de Sud-amèrica: rius costaners entre els rius Amazones i Orinoco.

## Referències

* ↑ «Cetopsidium minutum». Catalogue of Life. (anglès) (anglès)
* 1 2 3 FishBase (anglès)
* ↑ Vari, R.P. i C.J. Ferraris, Jr., 2003. Cetopsidae (Whale catfishes). p. 257-260. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* De Pinna, M.C.C., 1995. Monophyly and phylogenetic diagnosis of the family Cetopsidae, with synonymization of the Helogenidae (Teleostei: Siluriformes). Smithson. Contrib. Zool. (571):1-26.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pont de Targarona

El Pont de Targarona és una obra de Sant Pere de Torelló (Osona) protegida com a Bé Cultural d'Interès Local.

## Descripció

Pont de tres arcs, tot de pedra, pla i amb tallamars, els arcs són desiguals. Passa per sobre del riu Ges, afluent per l'esquerra del Ter.

## Referències

* ↑ «Pont de Tarragona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].

## Vegeu també

* Pont de la Riera, pont destacat situat riu amunt.
# Torrent Pregon (Lladurs)

El torrent Pregon és un afluent per la dreta de la Ribera Salada. Neix al vessant oriental de la Roca de Montpol, a 978 m d'altitud. A 150 m al NW del lloc del seu naixement s'hi troba la masia del Roquer i a 200 en direcció E, la de Serentill.
Just néixer agafa la direcció NW-SW que mantindrà durant tot el seu recorregut. Uns 560 metres després d'haver-lo iniciat, s'entolla en un petit toll i 100 m. més avall rep per l'esquerra una petita rasa que baixa de Serentill formant-se un altre petit toll en el punt de la confluència que té lloc als 700 m d'altitud. Un centenar escassos de metres més avall passa per sota el camí que porta a la Torre de Montpol. Des d'aquest punt, la font del Mill es troba a uns 100 m cap a l'est.
A partir d'aquí, es va engorjant progressivament, engorjament que s'accentua a partir dels horts dels Jonquerons (on hi ha la font dels Jonquerons), als peus del Turó Pregon (737 m) que s'aixeca a la seva banda esquerra. És també en aquest punt on rep les aigües duna rasa que baixa per la banda oriental de Montpol. Uns 200 m més avall, ja plenament engorjat, rep, per l'esquerra, una petita rasa que baixa del vessant nord del Turó Pregon. Des de la confluència dels horts dels Jorquerons, en a penes 500 m salvarà un desnivell de 50 m en per dins d'un estret gorg. Per contra, els seus darrer 400 m de recorregut abans d'abocar les seves aigües a la Ribera Salada, a 623 m d'altitud, al bell mig de la gorja del Clop, just al final del petit meandre que es forma entre el toll de Sant Joan i el cap del Forat, són força més planers.
Coordenades d'alguns punts significatius del seu curs:
* Horta dels Jonquerons: 42° 4′ 24.83″ N, 1° 25′ 39.06″ E﻿ / ﻿42.0735639°N,1.4275167°E﻿ / 42.0735639; 1.4275167
* Confluència amb la Ribera Salada: 42° 4′ 41.31″ N, 1° 26′ 13.34″ E﻿ / ﻿42.0781417°N,1.4370389°E﻿ / 42.0781417; 1.4370389

## Fonts

* ↑ Totes les dades han estat extretes de l'edició digital del mapa 1:5.000 de l'Institut Cartogràfic de Catalunya
# Lake City (Tennessee)

Lake City és una població dels Estats Units a l'estat de Tennessee. Segons el cens del 2000 tenia 1.888 habitants.

## Demografia

Segons el cens del 2000, Lake City tenia 1.888 habitants, 815 habitatges, i 485 famílies. La densitat de població era de 458,5 habitants/km².
Dels 815 habitatges en un 27,9% hi vivien nens de menys de 18 anys, en un 38,7% hi vivien parelles casades, en un 16,9% dones solteres, i en un 40,4% no eren unitats familiars. En el 37,3% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,9% tenia menys de 18 anys, un 5,9% entre 18 i 24, un 24,8% entre 25 i 44, un 23,8% de 45 a 60 i un 23,5% 65 anys o més.
L'edat mediana era de 43 anys. Per cada 100 dones de 18 o més anys hi havia 71,3 homes.
La renda mediana per habitatge era de 14.844 $ i la renda mediana per família de 21.895 $. Els homes tenien una renda mediana de 25.469 $ mentre que les dones 17.115 $. La renda per capita de la població era de 10.615 $. Entorn del 31,8% de les famílies i el 32% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Lake City». American Fact Finder. Oficina del Cens dels Estats Units, 12-01-2010.
# Jamaixidi

Jamaixidi és una tribu de l'Afganistan, del grup Aymak o Txahar Aymak, que viuen al nord d'Herat, amb centre a Kushk.
Se suposa que la confederació dels Txahar Aymak es va formar vers el segle xviii, durant el període dels durrani, amb tribus autòctones del país i amb els hazares mongols oposats als turcmans.
# Cesplumtantita

La cesplumtantita és un mineral de la classe dels òxids. Rep el nom de la seva composició química, contenint cesi, plom i tàntal.

## Característiques

La cesplumtantita és un òxid de fórmula química Cs₂Pb₃Ta₈O$_{24}$. Cristal·litza en el sistema tetragonal. La seva duresa a l'escala de Mohs és 7.
Segons la classificació de Nickel-Strunz, la cesplumtantita pertany a «04.DM - Minerals òxids amb proporció metall:oxigen = 1:2 i similars, amb cations grans (+- mida mitja); sense classificar» juntament amb els següents minerals: rankamaïta, sosedkoïta, eyselita i kuranakhita.

## Formació i jaciments

Va ser descoberta a la mina Manono, situada a la regió de Tanganyika, a la República Democràtica del Congo. Es tracta de l'únic indret on ha estat descrita aquesta espècie mineral.

## Referències

* ↑ «Cesplumtantite» (en anglès). Mindat. [Consulta: 16 febrer 2018].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d'agost 2019. [Consulta: 16 febrer 2018].